**Казан (Идел буе) федераль университеты**

**Бөтендөнья татар конгрессының Башкарма комитеты**

**“Чын мирас” журналы**

***“Татар халкы тарихы, мәдәнияте һәм рухи мирасы”***

**исемле яшь галимнәр өчен түгәрәк өстәл.**

**(Борһан Шаһидинең 120 еллыгына багышлана)**

Казан (Идел буе) федераль университетының татар халкын өйрәнү кафедрасы түгәрәк өстәл үткәрергә планлаштыра. Түгәрәк өстәлнең максаты – татар яшьләре арасында татар халкы тарихын һәм мәдәниятен өйрәнү эшчәнлеген үстерү.

Чараның тематикасы:

* *Татар халкының урта гасыр чоры тарихы һәм мәдәнияте;*
* *XVIII – ХХ гасыр башы татар халкы тарихы һәм мәдәнияте;*
* *Татар диаспоралар тарихы (күренекле татар мөһаҗирләре);*
* *Татар халкы һәм Шәрык;*
* *Татар әдәбияты һәм тел тарихы;*
* *Татар мәдәнияте һәм дин.*

Т үгәрәк өстәлдә **студентлар, магистрантлар, аспирантлар һәм 35 яшькә кадәр яшь галимнәр** катнаша ала. Чарада катнашырга теләүчеләр **25 майга кадәр** чыгыш темасы белән заявканы һәм чыгыш мәкаләсен җибәрергә тиеш, җибәрелгән темалар һәм мәкаләләр алдан сайлап алыныр, сайлап алынмаган материаллар түгәрәк өстәлгә кертелмәс. Чыгыш мәкаләсе татар телендә языла, түгәрәк өстәлдә чыгыш шулай ук татар телендә булырга тиеш. Чыгыш вакыты 5 – 7 минут белән чикләнә, ахырдан сораулар һәм киңәшләр бирү дә каралган. Чыгыш вакытында презентация кулланылса, алдан ук заявкада хәбәр итәргә кирәк, ләкин чыгыш өчен презентация әзерләү мәҗбүри түгел. Фәнни яктан яхшы башкарылган һәм фәнгә яңалык керткән эшләр “Чын мирас” журналында басылырга тәкъдим ителәчәк.

Үткәрелү вакыты – июнь башында (төгәл көне турында катнашучыларга хәбәр ителәчәк).

Мәкалә шушы шартларга туры китерелеп эшләнергә тиеш: Times New Roman, 14 шрифт, 1 юльара интервал, 4 – 8 бит, астөшермәләр, кулланылган әдәбият исемлеге. Чыгыш мәкаләсе белән бергә шулай ук таблицалар, карталар, фото- һәм сканер копияләре, башка иллюстратив материаллар җибәрелсә, аларны (төгәл исемне файл атамасында билгеләп) хат эчендә аерым файллар буларак беркетергә кирәк.

Электрон хатка беркетелгән заявка һәм чыгыш мәкаләсе 25 майга кадәр түбәндәге адрес буенча җибәрелергә тиеш: history-kfu@bk.ru

Тәгәрәк өстәлне үткәрү өчен җаваплы кеше – доцент Гатин А.А.

**Кушымта**

**Катнашу өчен заявка** (мәкалә белән бергә җибәрелә)

|  |  |
| --- | --- |
| Ф.И.О.  |  |
| Тема |  |
| Телефон номеры (сот.) |  |
| Электрон почта адресы  | Mail:  |
| Фәнни җитәкче Ф.И.О. (булган очракта) |  |
| Уку йорты / Фәнни оешма исеме |  |
| Презентация булган очракта күрсәтергә |  |

Мәкаләне әзерләү үрнәге

**Галимова Г.А.**

Казан (Идел буе) федераль университеты, Халыкара мөнәсәбәтләр, тарих һәм Шәрыкъны өйрәнү институты, 4 курс студенты)

**XIX йөз ахыры – ХХ йөз башы татар сәяхәтнамәләре**